text: # Sáu-chiū
  Chăng-kō̤ Mìng-dĕ̤ng-ngṳ̄ Háng-cê gì bēng-buōng. / 參考閩東語漢字其版本。
  Sáu-chiū (掃帚) iâ hô̤ lā̤ chēng-chiū (筅帚), sê siŏh cṳ̄ng sáu diê-dău gì nó̤h.
  Ô niĕ-ài có̤ sáu-chiū gì cài-lâiu hēng sâ̤. Bī-ṳ̀ dé̤ṳk, găng-mè̤ng, hà-dêu, só-lâiu dēng-dēng. Sāi dé̤ṳk có̤ gì gó̤ chēng-chiū, Lièng-gŏng iâ gó̤ dé̤ṳk-chēng-chiū, găk Mìng-chiăng gó gó̤ chiáh-sáu (刺掃), Kŭ-chèng, Bìng-nàng gó̤ chà-chiū (柴帚). Găng-mè̤ng có̤ gì, Lièng-gŏng gó̤ guăng-chiū (菅帚), Kŭ-chèng gó̤ mè̤ng-chiū (芒帚).
  Gáuk-cṳ̄ng cài-lâiu có̤ gì, dŭ kō̤-ī tūng-chĭng sáu-chiū. Iâ̤ ô dê-huŏng sê tūng-chĭng có̤ chēng-chiū.
  - Dé̤ṳk-chēng-chiū
  - Hà-dêu có̤ gì
  - Só-lâiu có̤ gì
  
  Sáu-chiū sáu tŭk kó̤, cêu gó sáu-chiū-kŭk (掃帚𥏘):255.
  
  ## Ùng-huá
  Sáu-chiū gì lĭk-sṳ̄ iā òng. Sié-gái gā̤-dēng gáuk-cṳ̄ng ùng-huá dài-dŏng, dŭ â̤ káng-giéng sáu-chiū gì sĭng-īng (身影).
  Ciō dèu-mŭk: Sáu-chiū-sĭng
  Uói-sĭng (彗星) hióng tái-iòng gì huŏng-hióng ông-dông gì sèng-âu â̤ bóng chók cūi-cĭng-ké, káng guó kó̤ iā chiông sáu-chiū, gó-chṳ̄ hô̤ lā̤ „sáu-chiū-sĭng“:255.
  Ciō dèu-mŭk: Hĭ-tiĕng sáu-chiū
  Ĕu-ciŭ dṳ̆ng-gū (中古) diòng-suók diē-sié, nṳ̄-ŭ (女巫), iâ cêu-sê sìng-mā (神嬤):271, â̤ gé̤ṳk sáu-chiū kià kă-bōng-giâ buŏi. Cī cṳ̄ng ô niĕ-ài buŏi gì sáu-chiū, cêu hô̤ lā̤ hĭ-tiĕng sáu-chiū (飛天掃帚). 
  Ciō dèu-mŭk: Chiū-sìng
  Áng Nĭk-buōng gì diòng-suók, iĕk-tiĕng gì sèng-âu, màng-buŏ â̤ ô iā sâ̤ iĕu-ciăng gūi-guái chók-lì iù-hèng, cuòi cêu-sê báik-gūi iê-hèng (百鬼夜行). Dài-dŏng cêu ô chiū-sìng (箒神) chăng-gă. Diòng-suók sáu-chiū ké̤ṳk kē̤-lâi, siŏh-báh nièng dŭ mò̤ nè̤ng guāng, cêu â̤ mâing-mâing ngék-siŭ tiĕng-dê cĭng-huà, cék-cê̤ṳ uóng-niêng (怨念), gāng-sêu Hŭk-séng (佛性), gáu-muōi biéng-siàng sáu-chiū gì hó-sáung-sìng (付喪神), iâ cêu-sê chiū-sìng lāu. Chiū-sìng â̤ bō̤-êu nṳ̄-gái bìng-ăng săng giāng, cuòi gâe̤ng Hók-gióng diòng-suók dài-dŏng gì Lìng-cūi-nā̤ (臨水奶) ô lék-giāng chiông.
title: Sáu-chiū
wikitext: {{twinLAT|掃帚}}
  [[文件:Imperial Encyclopaedia - Manufacture - pic1165 - 帚圖.svg|縮圖|«Gū-gĭng Dù-cṳ̆ Cĭk-sìng» (古今圖書集成) diē-sié uâ gì sáu-chiū]]
  '''Sáu-chiū''' (掃帚) iâ hô̤ lā̤ '''chēng-chiū''' (筅帚), sê siŏh cṳ̄ng sáu [[diê-dău]] gì nó̤h.
  
  Ô niĕ-ài có̤ sáu-chiū gì cài-lâiu hēng sâ̤. Bī-ṳ̀ [[dé̤ṳk]], [[găng-mè̤ng]], [[hà-dêu]], [[só-lâiu]] dēng-dēng. Sāi dé̤ṳk có̤ gì gó̤ chēng-chiū, [[Lièng-gŏng-uâ|Lièng-gŏng]] iâ gó̤ '''dé̤ṳk-chēng-chiū''', găk [[mìng-chiăng-uâ|Mìng-chiăng]] gó gó̤ '''chiáh-sáu''' (刺掃), [[Kŭ-chèng-uâ|Kŭ-chèng]], [[Bìng-nàng-uâ|Bìng-nàng]] gó̤ '''chà-chiū''' (柴帚). Găng-mè̤ng có̤ gì, Lièng-gŏng gó̤ '''guăng-chiū''' (菅帚), Kŭ-chèng gó̤ '''mè̤ng-chiū''' (芒帚).
  Gáuk-cṳ̄ng cài-lâiu có̤ gì, dŭ kō̤-ī tūng-chĭng sáu-chiū. Iâ̤ ô dê-huŏng sê tūng-chĭng có̤ chēng-chiū.
  {{ external media
  | align  = right
  | width  = 200px
  | video1 = Guăng-chiū gì [https://www.youtube.com/watch?v=dNjLLSrtSV0 có̤-huák]}}
  <gallery>
  File:Japanese-broom-takebouki,katori-city,japan.JPG|Dé̤ṳk-chēng-chiū
  File:Russian venik.jpg|Hà-dêu có̤ gì
  Vileda broom - detail.jpg|Só-lâiu có̤ gì
  </gallery>
  Sáu-chiū sáu tŭk kó̤, cêu gó '''sáu-chiū-kŭk''' (掃帚𥏘)<ref name="福州方言詞典">{{cite book|author=李如龍|title=福州方言詞典|year=1994|publisher=福建人民出版社}}</ref>{{rp|255}}.
  ==Ùng-huá==
  Sáu-chiū gì lĭk-sṳ̄ iā òng. Sié-gái gā̤-dēng gáuk-cṳ̄ng ùng-huá dài-dŏng, dŭ â̤ káng-giéng sáu-chiū gì sĭng-īng (身影).
  
  ''Ciō dèu-mŭk: '''[[Sáu-chiū-sĭng]]'''''
  
  [[Uói-sĭng]] (彗星) hióng [[tái-iòng]] gì huŏng-hióng ông-dông gì sèng-âu â̤ bóng chók [[cūi-cĭng-ké]], káng guó kó̤ iā chiông sáu-chiū, gó-chṳ̄ hô̤ lā̤ „sáu-chiū-sĭng“<ref name="福州方言詞典"/>{{rp|255}}.
  
  ''Ciō dèu-mŭk: '''[[Hĭ-tiĕng sáu-chiū]]'''''
  
  [[Ĕu-ciŭ]] dṳ̆ng-gū (中古) diòng-suók diē-sié, [[nṳ̄-ŭ]] (女巫), iâ cêu-sê sìng-mā (神嬤)<ref name="福州方言詞典"/>{{rp|271}}, â̤ gé̤ṳk sáu-chiū kià [[kă-bōng-giâ]] buŏi. Cī cṳ̄ng ô niĕ-ài buŏi gì sáu-chiū, cêu hô̤ lā̤ [[hĭ-tiĕng sáu-chiū]] (飛天掃帚). 
  
  ''Ciō dèu-mŭk: '''[[Chiū-sìng]]'''''
  [[文件:SekienHahakigami.jpg|縮圖|«[[Báik-ké Dù-iòng Dâi]]» (百器徒然袋) diē-sié gì chiū-sìng]]
  Áng [[Nĭk-buōng]] gì diòng-suók, [[hâ-tiĕng|iĕk-tiĕng]] gì sèng-âu, [[màng-buŏ]] â̤ ô iā sâ̤ [[iĕu-ciăng]] gūi-guái chók-lì iù-hèng, cuòi cêu-sê [[báik-gūi iê-hèng]] (百鬼夜行). Dài-dŏng cêu ô [[chiū-sìng]] (箒神) chăng-gă. Diòng-suók sáu-chiū ké̤ṳk kē̤-lâi, siŏh-báh nièng dŭ mò̤ nè̤ng guāng, cêu â̤ mâing-mâing ngék-siŭ tiĕng-dê cĭng-huà, cék-cê̤ṳ uóng-niêng (怨念), gāng-sêu Hŭk-séng (佛性), gáu-muōi biéng-siàng sáu-chiū gì [[hó-sáung-sìng]] (付喪神), iâ cêu-sê chiū-sìng lāu. Chiū-sìng â̤ bō̤-êu [[nṳ̄-gái]] bìng-ăng [[săng giāng]]<ref>{{cite book|url=https://kotobank.jp/word/%E7%AE%92%E7%A5%9E-627296|article=箒神|title=デジタル大辞泉|language=ja}}</ref>, cuòi gâe̤ng [[Hók-gióng]] diòng-suók dài-dŏng gì [[Lìng-cūi-nā̤]] (臨水奶) ô lék-giāng chiông.
  
  ==Chăng-kō̤ cṳ̆-lâiu==
  {{reflist}}
  [[分類:Chĭng-giék gĕ̤ng-gê̤ṳ]]